Arsinoe (mytologia)

Arsinoe () oli kreikkalaisessa mytologiassa usean eri naishahmon nimi.

 Psofiin Arsinoe 
Arsinoe – tai toisen lähteen mukaan AlfesiboiaPausanias: Periegesis tes Hellados ('Kreikan kuvaus') 8.24.8 (engl. käännös). – oli Psofiin kuninkaan Fegeuksen tytär. Hänen isänsä antoi hänet puolisoksi Alkmaionille, joka saapunut hoviin surmattuaan äitinsä Erifylen ja jouduttuaan siksi erinyksien vainoamaksi. Täältä hän kuitenkin lähti jatkamaan oraakkelin neuvosta matkaa Akhelooksen luo, joka puhdistikin hänet teostaan ja antoi tyttärensä Kallirrhoen hänelle vaimoksi. Tästä suhteesta syntyi kaksi poikaa.Apollodoros: Bibliotheke ('Kirjasto') 3.7.5 (engl. käännös).

Pian Kallirrhoe pyysi mieheltään Harmonian kaulanauhaa ja viittaa, jotka tämä oli antanut Arsinoelle, ja uhkasi muutoin jättää miehensä. Alkmaion suostui vastentahtoisesti ja saapui takaisin Fegeuksen hoviin pyytäen esineitä ja kertoi tarvitsevansa niitä puhdistautuakseen teostaan. Fegeus suostuikin, mutta kuultuaan tämän jälkeen Alkmaionin vievän niitä uudelle puolisolleen hän lähetti poikansa tappamaan tämän. Arsinoen kuultua tapahtuneesta hän alkoi moittia veljiään, jolloin nämä telkesivät hänet arkkuun ja antoivat hänet Agapenorille orjaksi.Pausanias: Periegesis tes Hellados ('Kreikan kuvaus') 8.24.9 (engl. käännös).

 Orkhomenoksen Arsinoe 
ArsinoePlutarkhos: Moralia vol. 2 'Kreikkalaisia kysymyksiä' 38 (engl.käännös). – tai lähteestä riippuen myös ArsippeAntoninus Liberalis: Muodonmuutoksia 10. tai AristippaClaudius Aelianus: Varia Historia iii. 42 (engl. käännös). – oli yksi minyadeista. Nämä kieltäytyivät osallistumasta Dionysoksen palvontamenoihin, ja niinpä jumala ilmestyi heille ja kehotti liittymään palvontaan. Kun minyadit eivät uskoneet hänen sanojaan, muuttui Dionysos häräksi, leijonaksi ja leopardiksi ja minyadit menettivät järkensä ja päättivät uhrata yhden pojistaan. Tämän jälkeen lähteestä riippuen joko Dionysos muutti heidät lepakoiksiOvidius: Muodonmuutoksia iv.389–415 (engl. käännös). tai Hermes linnuiksi.

 Nysiadi 
Arsinoe oli myös yksi kuudesta nysiadista, Nysa-vuoren nymfistä.Hyginus: Fabulae clxxxii (engl. käännös)

 Leukippoksen tytär 
Arsinoe oli Leukippoksen ja Filodiken tytär, dioskuurien ryöstämien vaimojen sisar. Messenialaisten lähteiden mukaan Arsinoe olisi synnyttänyt Asklepioksen ja Eriopiin suhteesta Apollonin kanssa.Pausanias: Periegesis tes Hellados ('Kreikan kuvaus') 2.26.7 (engl. käännös).Hesiodos: Gynaikon katalogos ('Naisten luettelo') fragm. 63(engl. käännös).

 Oresteen lastenhoitaja 
Arsinoe – tai joissain lähtesissä KilissaAiskhylos: Haudalla uhraajat 729–733 (engl.käännös). – oli Oresteen lastenhoitaja, joka pelasti tämän sylilapsena joutumasta Aigisthoksen surmaamaksi toimittamalla tämän pois maasta.Pindaros: Pythia 11.17 (engl. käännös).

 Kyproksen Arsinoe 
Arsinoe oli Kyproksen kuninkaan Nikokreonin tytär. Arkeofon oli häneen syvästi rakastunut, mutta hän ei saanut vastakaikua rakkaudelleen vaan kuoli lopulta nälkään. Hautajaisissa Arsinoe ei vuodattanut kyyneltäkään nuorukaisen edestä, ja tästä suuttuneena rakkauden jumalatar Afrodite muutti Arsinoen kiveksi.Antoninus Liberalis: Muodonmuutoksia 39.

 Lähteet 

Luokka:Kreikkalaisen mytologian hahmot
Luokka:Kreikkalaisen mytologian muodonmuutokset
Luokka:Nymfit